  Майя Бывальцева «Пельняньлэн дунневыл нуналэз» фестиваль нуналъёсы, 2-тӥ но 3-тӥ тулыспалэ, Ижкарысь азбаръёсын «Юшман» ӵектос улсын удмурт йӧскалык шудонъёс радъяськозы. Со сярысь Удмуртилэн шоркарезлэн пресс-службаез ивортэ. 2-тӥ тулыспалэ: Орджоникидзе ульча, 67, 12:00-13:00; Красногеройской ульча, 105, 14:00-15:00; Ленин ульча,60, 16:00-17:00. 3-тӥ тулыспалэ: Удмурт ульча, 267/2, 12:00-13:00; Берш ульча, 25, 15:00-16:00. «Юшман» ӵектосэ пыриськисьёс йӧскалык крезьгурен, фольклорен, йылолъёсын но сямъёсын тодматскозы. Озьы ик вожвылъяськонъёс, эктонъя флешмоб радъялозы. Чаклам арлыд: 0+ Тодэ вайытом, «Пельняньлэн дунневыл нуналэз» фестиваль (0+) 1-9 тулыспалэ ортчоз. Радъясьёс трос тунсыко ужрадъёс дасязы. Вуись кӧснуналэ Ижкарын пӧртэм мастер-классъёс ужаны кутскозы. 29-тӥ толшоре Удмуртиын эктонъя «Танцуй пока молодой» онлайн-марафон кутскиз, нош вузкаронниын йӧскалык дӥськутэн туспуктэмъёс лэсьтыны луэ.  Тегъёс: Мерлык Лулчеберет Туризм Ижкар Удмуртия удмуртъёс Удмуртиысьтуризм Пельняньлэндунневылнуналэз  